Case ID: 1077964
Sentence 4: Bazarda yerləşən tikinti materiallarının satışı mağazasına gələrək oradan iki ədəd sarı rəngdə olan dəbilqə (kaska), iki ədəd sarı rəngdə olan qısaqol fəhlə gödəkçəsi, bir cüt sarı rəngdə olan əlcək, iki ədəd ağ rəngdə olan aspirator (rezin tutacaqlı) və bir ədəd qara rəngli metrə (3 metr uzunluğunda), həmçinin, bir ədəd boru ağızlığı (dirsək) almış, həmin boru ağızlığını almaqda məqsədi-boru təmir etmək görünüşünü yaratmaq olmuş, özündə də bir cüt qırmızı rəngli əlcək olmuş, sonra onlar bazarın yanında bir taksiyə minib «KTV»nin yanına gəlmişlər, o, taksi kimi üzərində Gürcüstan Respublikasına aid olan dövlət qeydiyyat nişanlı avtomobilləri xüsusilə seçmişdir ki, nömrə tanınma kameralarına düşməsinlər, izi itirmək üçün o, taksi sürücüsündən «KTV»nin arxa tərəfində yerləşən bir binanın həyətinə sürməyi demiş, sürücü dediyi yerə onları gətirəndən sonra o, sürücüyə gediş haqqını ödəmiş, sonra onlartaksidən düşüb iz itirmək üçün binanın giriş blokuna daxil olmuş, taksi gedəndən sonra blokda bazardan aldıqları paltarları geyinib çölə çıxmışlar, sifətləri görsənməsin deyə aspirator taxmış, əl-barmaq izi qoymamaq üçün əlcəkləri geyinmiş, o, özündə olan ağqırmızı rəngli əlcəkləri, Nəbi isə onun bazardan aldığı sarı rəngdə olan əlcəkləri geyinmiş, sonra onlar binaların arası ilə lombarda tərəf getmiş, əlində bir ədəd qəhvəyi rəngli sellofan torba var olmuş, həmin torbanın içində bir ədəd boru ağızlığı, bir ədəd plastik boşqab və bir ədəd dəftər var olmuş, həmin əşyalar ona görünüş yaratmaq üçün lazım olmuş, məsələn, dəftər ona lazım olanda çıxardıb güya qeydiyyat apardığını göstərmək üçün lazım olmuş, lombarda çatanda lombardın bağlı olduğunu görmüş, lombardın yanında bərbərxananı görüb ora yaxınlaşmış, orada işləyən bərbərə yalandan olaraq binanın zirzəmisinə suyun axıdıldığını demiş həmin suyu çəkmək istədiklərini, binanın zirzəmisinə girişin harada olduğunu soruşmuş, bərbər onları binanın tininə gətirmiş, zirzəminin giriş qapısını göstərmiş, o, bərbərin yanında Nəbiyə yalandan gedib onlara məxsus təmir alətlərini götürüb qayıtmağını tapşırmış, daha sonra onlar oradan uzaqlaşıb getmişlər, onlar vaxt öldürmək üçün «KTV»nin arxa tərəfində yerləşən binanın həyətinə gəlmiş, bir az orada oturub gözləmiş, təxminən bir saatdan sonra yenidən lombardın fəaliyyət göstərdiyi məhəlləyə gəlmiş, saat 11 radələrində lombardın açıq olduğunu görmüş, lombardın yanında binanın giriş blokunda dayanıb gözləmişlər, o, lombardı işlədən bir qadının otağın pəncərəsi önündə dayanıb həyətə baxdığını, sonra qadının mobil telefonla danışa-danışa pəncərədən çəkilib iş masasına tərəf getdiyini müşahidə etmiş, bunu görən kimi lombarda daxil olmuş, Nəbi də onun arxasıyca gəlmiş, o lombardı işlədən qadına binanın zirzəmisinə suyun axdığını və lombardda olan su borularına baxmaq istədiyini bildirmiş, qadın etiraz etməmiş, bundan sonra Nəbi sanitar qovşağının qapısını açıb içəri keçmiş, o, isə otaqda qalmış, Nəbi bir az sanitar qovşağında eşələnib qadını çağıraraq ona gəlib su borularına baxmağı demiş, həmin vaxt həqiqətən də su borularından yerə su axmaqda imiş, qadın ayağa qalxıb sanitar qovşağına keçmiş, Nəbinin arxasında dayanmış, o, özü isə sanitar qovşağının giriş qapısının yanında dayanmış, həmin vaxt o, qadından sakit səslə «pul var?
» deyə soruşmuş, qadın onun səsini eşitməmiş, qadın Nəbi ilə söhbət edən zaman yan tərəfdən qadının sol sifət nahiyəsinə bir dəfə yumruqla vurmuş, qadın karığmış, həmin vaxt bir dəfə sillə ilə qadının sifətindən, sonra isə bir dəfə də yumruqla onun sifətindən vurmuş, zərbədən qadın Nəbinin üstünə yıxılmış, Nəbi qadını ayağa qaldıranda Nəbiyə otağa keçib masanın siyirtməsini axtarmağı demış, Nəbi otaqdan çıxandan sonra o, qadının boynundan boyunbağını dartıb qoparmış, sonra isə qadına qulağındakı sırğanı çıxardıb ona verməsini demiş, qadının qulağındakı sırğaların digər tayının yerə düşdüyünü eşitmiş, qadın sağ qulağındakı sırğanı çıxardıb ona uzatmış, onun bijüteriya olduğunu demiş, lakin o, qadına qulaq asmayıb sırğanı ondan götürmüş, qadının sağ əlindəki barmağında olan üzüyü çıxartmaq istəsə də bunu edə bilməmiş, qadının sol qolunda isə sadə bir saat varmış, o həmin saatı götürməmiş, həmin vaxt Nəbiyə otaqda olan DVR aparatını da götürməyi demiş, Nəbi otağı yoxlayıb heç nə tapmadığını bildirmiş və DVR aparatını götürüb otaqdan çıxmış, bundan sonra o, qadına «sakit ol, mən çıxandan sonra sən də çıxarsan» deyib çıxışa tərəf getmiş, çıxışda isə həmin qadına «sən kafirsən» deyib getmiş, bunu özünün namaz qılması və sələmə pul verənlərə çox pis baxması ilə izah etmiş, lombarddan çıxandan sonra binaların arası ilə bir məktəbə tərəf qaçmış, həmin məktəbin yaxınlığında olan zibil qutularından birinə yaxınlaşıb başındakı dəbilqəni, əlcəklərini, əynindəki qısaqol fəhlə gödəkçəsini və sifətindəki aspiratoru çıxardıb zibilliyə tullamış, sonra isə «KTV»yə tərəf getmiş, yolda bir kafenin yaxınlığında taksiyə minib «Həzi Aslanov» metrostansiyasının yaxınlığına gəlmiş, orada başqa bir taksiyə minib Nəbinin Nobel prospektindəki «Megastore» supermarketinin yaxınlığındakı kirayədə yaşadığı evə gəlmiş, daha əvvəl həmin evdə bir dəfə olmuş, Nəbiyə lombardda qadından götürdüyü bir ədəd boyunbağını və bir ədəd sırğanı satıb əldə edəcəyi pulu onunla yar-bayarı böləcəyini demiş, Nəbi etiraz etməmiş, Nəbi ona rayona gedəcəyini demiş, O da Nəbiyə Xudat şəhərinə tanışının yanına gedəcəyini bildirmiş, elə həmin gün də Xudata getmişdir.